Не атрымалася дамагчыся судовай абароны парушаных правоў: суд Маскоўскага раёна г. Менска адмовіў актывісту БХД і аднаму з былых заяўнікаў акцыі пратэсту на Дзень Волі Дзянісу Садоўскаму ў яго скарзе на дзеянні менскіх уладаў напярэдадні 25 сакавіка. Садоўскі патрабаваў прызнаць парушэннем закона тое, што Менгарвыканкам не даў ва ўстаноўлены законам пяцідзённы тэрмін да акцыі адказ пра тое, ці дазволена яна.